Verdenssundhedsorganisationen og Statens Serum Institut definerer covid-19-relaterede dødsfald som folk, der er døde inden for 30 dage efter at være blevet testet positive for coronavirus. Statens Serum Institut finder tallet ved at samkøre en række offentlige databaser, så dødstallet kan følges løbende og dag for dag. Det betyder altså ikke nødvendigvis, at de er døde af coronavirus, men at de er døde med coronavirus.
Statens Serum Institut offentliggør på ugentlig basis en opgørelse over, hvor mange af coronadødsfaldene, hvor det anslås at personen død på grund af coronavirus, og hvor mange der er døde med coronavirus. Altså dødsfaldet ikke skyldes virus, selvom den afdøde var testet positiv inden for 30 dage af sin død. Det kan eksempelvis være en person, der er død på stedet i en trafikulykke to uger efter at være testet positiv.
En undersøgelse fra SSI viste tidligt i epidemien, at coronavirus var en medvirkende årsag til så godt som alle registrerede dødsfald. I perioder med meget højt smittetryk falder den andel, hvilket gjorde sig gældende, da Omikron-varianten var dominerende.